ആരാധകരെ ആവേശത്തിലാഴ്ത്തി അണ്ണാത്തെ ട്രെയ്ലര് പുറത്ത് Entertainment സൂപ്പര്സ്റ്റാര് രജനീകാന്തിനെ നായകനാക്കി സിരുത്തൈ ശിവ സംവിധാനം ചെയ്യുന്ന ബ്രഹ്മാണ്ഡ ചിത്രം അണ്ണാത്തെയുടെ ട്രെയ്ലര് റിലീസായി. ദീപാവലിക്ക് തിയറ്ററുകളിലെത്തുന്ന ചിത്രത്തിന്റെ 2.40 മിനിറ്റുള്ള ട്രെയ്ലര് ആരാധകര്ക്കിടയില് വലിയ തരംഗമാണ് സൃഷ്ടിച്ചിരിക്കുന്നത്. കാലയ്യന് എന്നാണ് ചിത്രത്തില് രജനിയുടെ കഥാപാത്രത്തിന്റെ പേര്. നയന്താരയാണ് ചിത്രത്തിലെ നായിക. കീര്ത്തി സുരേഷ് രജനിയുടെ സഹോദരിയായി വേഷമിടുന്നു. പ്രകാശ് രാജ്, സൂരി, മീന, ഖുശ്ബു, ബാല തുടങ്ങി സിനിമയില് വലിയ താരനിരതന്നെയുണ്ട്. സണ് പിക്ചേഴ്സാണ് ചിത്രം നിര്മിച്ചത്. വെട്രി പളനിസ്വാമിയാണ് ഛായാഗ്രഹണം. സംഗീത സംവിധാനം ഡി ഇമ്മന്. റൂബനാണ് ചിത്രസംയോജനം. കലാസംവിധാനം ചെയ്തത് മിലന് ആണ്. English Summary : rajinikanth nayanthara siruthai siva movie annaatthe trailer released